Rikunarita-ORG/Wikinium huggingface dataset:
# Cricket

E Cricket-Matsch: Dr helli Sträife zmidzt im Raase isch dr *Pitch*; d Persone mit de schwarze Hoose si d Schiidsrichter (rächts im Bild).
Dr Pitch mit em *Bowler*, de bäide *Batsmen* und eme Schiidsrichter. D *Wicket* uf bäide Site vom *Pitch* bestöön us drei Holzpfööl (*stumps*), wo in dr Ärde stecke und wo horizontal uf ene zwei chliineri Holzstückli (*bails*) ligge.
**Cricket** (ängl. [ˈkɹɪkɪt]) isch isch e Mannschaftssportart, wo zu de Schlagballspiil ghöört und vor allem in de Länder vom Commonwealth seer beliebt isch, eso beliebt, ass es in e baar dr Nazionalsport isch.

## Dr Matsch

E Cricket-Mannschaft bestoot us elf Spiiler. Ersatzspiiler si nume under sältene Bedingige erlaubt.

Bim Cricket goot s um s Duell zwüsche em Wärfer (*Bowler*) und em Schlagmaa (*Batsman*). Dr *Bowler* brobiert d Balle eso z gheie, ass er s *Wicket*, wo dr *Batsman* verdäidigt, drifft oder dass dr *Batsman* esone groobe Feeler wie *leg before wicket* macht, ass er usschäidet. Dr *Batsman* sinersits brobiert, d Balle wägzschloo, so dass är und dr zwäit *Batsman* uf dr andere Site vom *Pitch* iiri Blätz chönne dusche. Für jedes Mol, won e *Batsman* über e *Pitch* rennt, zellt das as e *Run*.

D Fäldspiiler us dr Mannschaft vom *Bowler* brobiere d Balle z fange. Wenn si d Balle fange, bevor si uf em Boode ufgumpt, isch dr Schlagmaa *caught* und schäidet us. Sust gheit mä d Balle so schnäll wie mööglig zum *Wicket* zrugg, wo dr *Wicket-keeper* stoot. Dä gheit mit dr Balle s *Wicket* um, wenn dr *Batsman* nonig zrug hinder sinere Schlaglinie isch, und dr *Batsman* isch denn dusse (*dismissed*) und wird vom neggste Spiiler us sinere Mannschaft ersetzt.

Jedi Mannschaft spiilt äi oder zwäi *Innings*, wo si s Schlagrächt het bis dass si *all out* isch oder erklärt, ass si gnueg *Runs* häig. D Mannschaft, mit mee *Runs* gwünnt dr Matsch.

## Weblingg

 **Commons: Cricket** – Sammlig vo Multimediadateie
* Deutscher Cricket Bund
* Österreichischer Cricket-Verband
* Swiss Cricket Association (änglisch)
* Cricinfo (änglisch)
# Malaysia

|  |
| --- |
| Malaysia 马来西亚 மலேசியா |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Wahlspruch:„Bersekutu Bertambah Mutu“*, Malaiisch, „Eiheit isch Schdärki“ |
| **Amtsspraach** | Malaiisch (Bahasa Malaysia) |
| **Hauptstadt** | Kuala Lumpur |
| **Regierigssitz** | Putrajaya |
| **Staatsoberhaupt** | Ibrahim Ismail von Johor |
| **Regierigschef** | Anwar Ibrahim |
| **Flächi** | 330.803 km² |
| **Iiwohnerzahl** | 24.821.286 (Juli 2007) |
| **Bevölkerigsdichti** | 72,6 Iiwohner pro km² |
| **Brutto­inlands­produkt pro Iiwohner** | 4.970 US-$ (2004) |
| **Währig** | Ringgit |
| **Unabhängigkeit** | von Grossbritannie am 31. August 1957 |
| **Nationalhimne** | *Negara Ku* |
| **Zitzone** | Indo-China-Time (UTC+ 8 h) |
| **Kfz-Kennzeiche** | MAL |
| **Internet-TLD** | .my |
| **Vorwahl** | +60 |
|  |
|  |

**Malaysia** isch es Land z Südoschtasie und Mitgliid vo dr Schtaatevereinigung ASEAN. D Hauptschtadt heisst Kuala Lumpur.

S Schtaatsgebiet vo Malaysia erschtreckt sich vo dr Malayische Halbinsle bis zur Insle Borneo. *Malaysia* wird im Norde vo Thailand begränzt, im Süde vo Singapur und Indonesie. Drei (bis vier) Völker sin eigentlichi Schtaatsvölker: D Malaye, d Chinese, d Inder und d *Orang Asli* (das sin die Iigeborene/Uriiwohner).

Malaysia isch en Bundesstaat, wo us nüün Monarchye (acht Sultanaat und ein Staat mit eme Raja) und vier Staate ooni Herrscherfamilie zämegsetzt isch. Denäbed gits na drüü Bundesteritoorie, drunder d Hauptstadt. S Staatsoberhaupt vo Malaysia isch en König, wo all föif Jaar us de nüün Herrscher use gwäält wird.

## Quälle

## Ekschterne Syte

* Reiseinformatione
# Kuwait

|  |
| --- |
| **دولة الكويتDaulat al-Kuwait** Schdaat Kuwait |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Amtsspraach** | Arabisch |
| **Hauptstadt** | Kuwait |
| **Staatsoberhaupt** | Mischal al-Ahmad al-Dschabir as-Sabah |
| **Regierigschef** | Sabah al-Khaled al-Hamad as-Sabah |
| **Flächi** | 17.818 km² |
| **Iiwohnerzahl** | 4.294.621 (2022) |
| **Bevölkerigsdichti** | 200,2 Iiwohner pro km² |
| **Brutto­inlands­produkt pro Iiwohner** | 22.470 US-$ (2003) |
| **Währig** | 1 Kuwait-Dinar (KD.) = 1.000 Fils |
| **Unabhängigkeit** | 19. Juni 1961 (vo Grossbritannie) |
| **Nationalhimne** | *an-Naschid al-watani* |
| **Nationalfiirtig** | 25. Februar (Rückeroberig vo Kuwait im Zweite Golfchrieg) |
| **Zitzone** | UTC+3 |
| **Kfz-Kennzeiche** | KWT |
| **Internet-TLD** | .kw |
| **Vorwahl** | +965 |
|  |
|  |

S Emirat **Kuwait** (arabisch الكويت *al-Kuwayt*, dütsch au: *Kuweit*) lit in Vorderasie. Es gränzt im Norde und Weschde an Irak (240 km gmeinsame Gränzverlauf), im Süde an Saudi-Arabie (222 km) und im Oschde an Persische Golf (499 km).

## Bevölkerig

D Bevölkerigsschdruktur vo Kuwait isch vom sehr hoche Adeil vo usländische Arbetschreft und vo ihre Agehörige brägt (rund 60 % vo alle Iiwohner). Der Adeil vo de Manne isch mit 57 % dütlig höcher as dä vo de Fraue; 24,5 % vo der Bevölkerig isch 2004 under 15 Johr alt gsi. Kuwait isch eins vo de Länder mit em höggschde Verschdedterigsgrad (2004: 96 %); d Lebeserwartig isch 2004 bei 77 Johr gläge. S Bevölkerigswaggstum isch zwüsche 1994 und 2004 im Durchschnitt 4,1 % gsi. D Amtsschbrooch isch Arabisch, d Umgangsschbrooch vo de Kuweiter unterenander isch Irakisch-Arabisch. Persisch wird in Kuwait as Zweitschbrooch bruucht. D Handelsschbrooch isch Änglisch.

Vo de rund zweiehalb Millione Iiwohner si nume öbbe 40 % Kuwaiter (drvo 150.000 bis 180.000 Beduine). Die übrige Iiwohner si us em Iran, Indie, Pakistan, und viele andere – hauptsächlich arabische und südoschdasiatische – Länder zuegwanderet und hai die kuwaitischi Schdaatsbürgerschaft nit. D Zuewanderer si de Iiheimische gegenüber gsellschaftlig benochdeiligt. D Bevölkerig isch überwiegend muslimisch, drvo si 65 % Sunnite und 35 % Schiite. Der Islam isch Schdaatsreligion. Der römisch-katholische Chille ghöre 6 % vo der Bevölkerig a. Die räschtlige 9 % umfasse vor allem anderi chrischdligi Konfessione, Hindus und Parse.